Kinders - Ouderdomsgroep 6 - 9: Graffiti Boeke
Olke Bolke, Lulu
R 120Jy spaar R 30
Lulu se grootste kompetisie nog!
Lulu droom daarvan om 'n modeontwerper te word. Niks is vir haar lekkerder as om pragtige ontwerpe in haar tekenboek te skets nie.
Daar is 'n vreemde reuk in Lulu-hulle se huis - die reuk van babapoeier! Lulu stem in om 'n paar dae lank 'n baba te help versorg. Klein Wikussie is die oulikste baba op aarde (behalwe as hy verrassings in sy doek maak) - en dit is groot pret om vir hom babakleertjies te ontwerp!
Maar by die skool het Lulu groter probleme. Greta, die nuwe meisie in hulle klas, lyk baie gaaf, maar agter Lulu se rug vertel sy allerhande nare dinge ... Sy reken Lulu is glad nie so 'n goeie ontwerper as wat almal dink nie! Greta spog dat sy selfs beter klere as Lulu kan ontwerp.
Lulu besluit om die uitdaging te aanvaar. Sy en Greta gaan 'n modevertoning hou ... en kyk wie die mooiste babaklere kan ontwerp! Maar het Lulu dalk vir Greta onderskat ...?
Hierdie reeks is ideaal vir jong meisies wat 'n belangstelling in modeontwerp het. Elsbeth Eksteen se kleurvolle illustrasies, waarvoor sy al 'n ATKV Woordveertjie gewen het, bring lewe tot Lulu se pragtige ontwerpe. Die Lulu-reeks is perfek vir beginnerlesers.
Ander titels in die reeks:
1. Oe la la, Lulu (9780799360011)
2. Bravo, Lulu (9780799375565)
3. Oepse daisy, Lulu (9780799377262)
4. La di da, Lulu (9780799384291)
5. Hokaai, Lulu (9780799389371)
Illustreerder: Karen Lilje
Party Maandae is so blou, nie eens roomys kan dit beter maak nie Toe Jana haar oë oopmaak, weet sy sommer … vandag gaan 'n BLOU MAANDAG wees! Dit lyk asof 'n tornado haar hare getref het. Die hamster het haar huiswerk opgeëet. Daar is aspersies in haar kosblik. En dit is háár skuld dat die hele skool glo haar beste vriendin se kop is vol grillerige goggas! Boonop is vanaand die groot talentaand waarna Jana al weke lank uitsien. Sy werk al so lank aan 'n liedjie vir die talentaand, maar sê nou dinge loop skeef op die verhoog? Hoe erg kan een Maandag wees? 'n Prettige holderstebolder-avontuur vol skaterlag-humor, oor daardie dae wanneer dit voel asof alles skeefloop! 'n Snaakse, aksiebelaaide storie vir beginner- en intermediêre lesers met temas soos vriendskap, gesinsverhoudings, boelies en musiek. Jaco Jacobs se kenmerkende humor sal jong lesers laat skaterlag in hierdie rampspoedige komedie.Soortgelyke Jaco Jacobs-boeke vir hierdie ouderdomsgroep is Spaghetti tussen jou tone en Viskos!
Illustreerder: Yolandi Prins
R 92Jy spaar R 23
Selfs monsters se tande water vir pizza … Zia se pa het die beste werk op aarde. Hy lewer pizza af! Vanaand gaan Zia vir die heel eerste keer saam met hom op sy bromponie ry. Hulle gaan drie REUSAGTIGE monsterpizzas aflewer … Maar as 'n mens pizza aflewer, kan jy vreemde mense ontmoet … en baie vreemde dinge kan gebeur! Hierdie is 'n humoristiese, toeganklike boek geskik vir beginner- en intermediêre lesers. Daar is min boeke vir lesers in hierdie ouderdomsgroep. Trefwoorde: humor, ouers, geheimsinnge gebeure, avontuur.
Claude 1: In die stad
Ontmoet vir Claude - 'n hond soos min!
Claude gaan kuier in die stad waar hy by 'n museum inloer, 'n skelm help vastrek en almal se held word
Claude 4: In die kollig
'n Stappie deur die dorp se strate lei tot 'n opskop en 'n stertswaai-avontuur toe Claude sy pad tot in die teater oopdans - tot reg in die kollig!
Claude 3: Gaan vir goud
Claude 2: Op vakansie
'n Vakansie by die see word 'n asemrowende avontuur toe Claude seerowers ontmoet, op 'n skip rondvaar, en 'n skat ontdek!
Speurder Kwaaikofski: Omnibus 2
Kwaaikofski is 'n privaatspeurder. Hy het nou eenmaal 'n talent daarvoor. Gee hom 'n glas melk, Carpenters kougom en sy spesiale kep en hy is gereed vir enigiets! Hierdie omnibus bevat drie van Speurder Kwaaikofski se gewildste avonture vir beginnerlesers. Kwaaikofski word deur ouens met kaalgeskeerde blou koppe ontvoer, hy vertel hoe sy pad vir die eerste keer met die van die Slang gekruis het en hy moet 'n vermiste hond opspoor.
Keegan en Samier 1 : Die Sleutel Speurders
Illustreerder: André Trantraal
R 48Jy spaar R 12
Ontmoet vir Keegan en Samier. Hulle is beste vriende en Samier se tweelingsussie, Samia, kuier ook gewoonlik saam. Dan is daar ook Jenni-Lee, Keegan se klein sussie, en Keegan se slim en streng ouma. Saam het hierdie vriende hope heerlike avonture! Ongelukkig is Brent Petersen, die klasboelie, altyd daar om dinge bietjie te versuur …
Hierdie splinternuwe reeks, geskryf en geïllustreer deur André Trantraal, is perfek vir beginnerlesers. Die stories is eenvoudig, identifiseerbaar en geskryf met 'n lekker pas wat lesers se aandag sal hou.
#1: Die sleutel speurders
Vrydagmiddag ná skool kuier Samier en Samia by Keegan totdat hulle pa klaar gebid het by die moskee. Op pad huis toe tel Jenni-Lee 'n bossie sleutels op. Ouma besluit om hulle te wys hoe vingerafdrukke werk en saam doen hulle 'n bietjie speurwerk … Sal hulle kan uitvind aan wie die sleutels behoort?
Die aardigste kinders op aarde 2
Illustreerder: Tony Ross
IS JY DAPPER GENOEG OM DIE WÊRELD SE STOUTERSTE STOUTGATTE TE ONTMOET?
Wees gewaarsku! In hierdie boek is daar tien splinternuwe stories oor die vyf mislikste meisies en die vyf stuitigste seuns ooit.
Jy sal onder andere kennis maak met Hompie die honger baba, wat sy ouers se huis van hoek tot kant leeg eet en hulle dan boonop ook verslind. En Grillerige Griselda gaan jou die horries gee met die poetse wat sy almal in haar skool (selfs die arme hoof ook) met haar grillerige goggas bak.
Die aardigste kinders op aarde 1
Soos Ruda - 'n meisie wat so baie op die rusbank sit en TV kyk dat sy aan die bank vasgroei! Of Dries Drup-drup - 'n seun wie se kwyl hom op 'n skooluitstappie in allerhande moeilikheid laat beland! En moenie vergeet van Sanet Skreenet nie - 'n monsteragtige ouer suster wat liederlike leuens vertel!
Die bullebakke - Episode 1
En hul eerste missie as GOEIE ouens besluit mnr. Wolf om honde uit 'n maksimum-sekuriteit-hondeskut te red. Maar sal die missie slaag met dié vier bullebakke saam?
Cowboy Koekemoer van die Klein Karoo en die soutwatergogga
Illustreerder: Alistair Ackermann
Heehah! Cowboy Koekemoer en Shorty is terug … Cowboy Koekemoer en sy getroue kameelperd, Shorty, is terug vir die vierde boek in die Cowboy Koekemoer-reeks. Hulle is gereed om enige probleem op te los - al is dit tydens hulle vakansie. Kaptein Superkoos het 'n probleem wanneer niemand meer na die strand gaan waar hy sy kokosneute verkoop nie. Almal is te bang vir die soutwatergogga wat in die water leef. Almal behalwe Cowboy Koekemoer en Shorty, natuurlik. Die Cowboy Koekemoer-boeke is toeganklike fiksie veral vir trae lesers. Hierdie is die vierde boek in die Cowboy Koekemoer-reeks. Vorige titels in die reeks is: Cowboy Koekemoer van die Klein Karoo; Cowboy Koekemoer en die seerower van Watsenaam en Cowboy Koekemoer van die Klein Karoo en die petrolpadda.
Lea lief seeskilpaaie :Avonture by die akwarium
Illustreerder: Elanie Bieldt
Lea lief alle diere!
Lea se ma is 'n veearts en haar tannie werk by die akwarium se seeskilpadredding- en rehabilitasie-sentrum - om diere te red, is in haar bloed! Toe sy die kans kry om saam met haar familie see toe te gaan om haar tannie te gaan help met die seeskilpaaie kan sy nie wag nie. Haar sussie, Lola, het egter net ooghare vir Amelia Ametis: die gewilde popsangeres wat 'n groot konsert hou!
Maar Lea beleef allerhande onverwagse avonture by die akwarium; van 'n siek pikkewyn, 'n skielike swem in die haaitenk en Amelia Ametis wat opdaag - met skilpaddopjuwele! Lea moet net iets doen om die seeskilpaaie te probeer red. Toe kry sy 'n blink plan ...
Hierdie is 'n opwindende nuwe eerste boek van 'n nuwe reeks vir meisies. Die storie fokus op diere wat 'n baie gewilde onderwerp is vir kinders, en het 'n sterk ekologiese en omgewingsfokus. Op die oomblik is dit baie aktuele sake.